Badminton

[thumb|Si [Peter Gade, isang manlalaro ng badminton sa Olympics na nagmula sa bansang Dinamarka.]]
Ang **badminton** ay isang uri ng palakasan na ginagamitan ng raketa. Ito ay maaaring laruin ng dalawang magkalabang manlalaro (isahan) o kaya ng dalawang magkalabang pares (paresan), kung saan sakop ng isang manlalaro o pares ng manlalaro ang kalahati ng isang parisukat na palaruan. Ito ay paghihiwalayin ng isang lambat (net). Ang isang panig ay makakapagkamit ng puntos sa pamamagitan ng paghataw ng shuttlecock gamit ang raketa, patawirin sa ibabaw ng net at pabagsakin ito sa sahig ng kalabang panig. Ang isang rally ay natatapos kapag ang shuttlecock ay bumagsak sa sahig, at ito ay kailangang paluin ng isang (1) beses lamang ng bawat panig bago ito lumagpas sa net.

Ang shuttlecock (o shuttle) ay uri ng bola na nagtataglay ng kakaibang katangian na erodinamiko. Ito ay dahil sa labing-anim na balahibong maayos na nakasuksok sa paligid nito na nagbibigay ng mataas na hila ng hangin kung saan ito ay mabilis na bumabagal kumpara sa ibang bola. May kakayanan din ito na umabot sa pinakasukdulang bilis nito kumpara sa ibang palakasan sa parehas na kategorya. Dahil ang lipad ng shuttle ay lubusang naaapektuhan ng hangin, ang badminton ay kadalasang ginaganap sa isang saradong palaruan. Maaari din itong laruin sa labas katulad ng isang hardin o sa aplaya, ngunit ito ay hindi opisyal bagkus pangkasiyahan o pampamilya lamang.

Mula noong 1992, ang badminton ay ibinilang bilang larong olimpiko at ito ay mayroong limang kaganapan: lalaki at babaeng isahan, lalaki at babaeng paresan at magkahalong pares, kung saan ang isang pares ay binubuo ng isang lalaki at isang babae. Sa isang mataas na antas ng paglalaro, ang palarong ito ay nangangailangan ng atletang lakas, liksi at kahustuhan. Dahil sa bilis na taglay ng shuttle, nangangailangan din ito ng maayos at tamang koordinasyon ng iba't ibang parte ng katawan tulad ng mata, binti at paa, braso at kamay.

## Iskoring
Ang isang set ay nilalaro hanggang 21 puntos, kung saan ang manlalaro ay nakakakuha ng puntos sa tuwing nananalo ito sa *rally* kahit hindi siya ang nag *serve* (ito'y iba sa dating sistema kung saan ang isang manlalaro ay makakakuha lamang ng isang puntos kung siya ang nag *serve* ng bola at ang isang *set* ay nilalaro hanggang 15 puntos). Kinakaylangang manalo ng 2 *set* ang isang panig upang siya ay magwagi sa laban.

Kung ang iskor ay nagtabla sa 20, ang laro ay magpapatuloy hanggang ang isang panig ay lumamang ng 2 puntos (tulad ng 24-22), hanggang sa 30 puntos lamang (30-29 ay ang pang panalong iskor).

Bago magsimula ang isang laban, ang *shuttlecock* ay hinahagis at pag ito'y lumapag na sa sahig kung kanino matapat ang ulo nito ay siyang unang mag ''s'serve*. Maaari din namang gawin ang paghagis ng barya. Kung sino man ang makakahula ng tama, siya ay may pribilehiyong mamili kung gusto niyang mag *serve* o siya ang unang tatanggap ng bola o maaari siyang mamili kung anong parte ng *court* ang gusto niyang gamitin at kung ano ang matitira ay ang mapipili ng kalaban.

Isinalin mula sa https://en.wikipedia.org/wiki/Badminton#Scoring

## Court
Ang court ay hugis-parihaba at nahahati ito sa dalawa nang *net*. Ang *court* ay madalas nakamarka para sa larong *singles* at *doubles*. Ang pang *doubles* na *court* ay mas malaki kaysa sa pang *singles* na *court* bagamat pareho ang haba nito.

Ang buong lapad ng *court* ay dalawampung talampakan at sa isahang laro ang lapad ay nababawasan at nagiging labing pitong talampakan na lamang. Ang buong lapad ng *court* ay 44ft. Ang panimulang tira ay may marka sa gitna na hinahati ang lapad ng *court* gamit ang *short service line* na may distansya na anim na talampakan at anim na pulgada mula sa *net*, sa pang labas at likod na bahagi. Sa *doubles*,ang *service court* ay may marka sa pamamagitan ng mahabang *service line* na dalawang talampakan at anim na pulgada mula sa likod na hangganan.

Ang *net* ay limang talampakan at isang pulgadang taas sa gilid at limang talampakan ang taas mula sa gitna. Ang mga poste ng *net* ay nakalagay sa gilid ng *doubles court* kahit ang laro pa ay *singles''.

Isinalin mula sa https://en.wikipedia.org/wiki/Badminton
## Sanggunian 
Kategorya:Palakasan